### Beslutningstema

I denne sag igangsættes udvalgets proces vedr. budgetlægningen for 2024

Udvalgets arbejde omfatter:

* Drøfte og prioritere forslag til reduktioner
* Drøfte og prioritere forslag til udvidelser med forslag finansiering

### Sagsfremstilling

Økonomiudvalget har på mødet, den 22. marts godkendt proces for budgetlægningen 2024, som blandt andet indeholder følgende:

Drift, serviceudgifter

På driftssiden er der indregnet en reduktion på 0,67 %, svarende til ca. 12,4 mio. kr. som foreslås udmøntet i prioriteret rækkefølge således:

1. Direktionen har bedt fagchefgruppen om at finde reduktioner på 10 mio. kr. med udgangspunkt i

a. Forslag skal gå på tværs af 2 fagchefområder

b. Forslag må ikke omfatte strukturændringer

De konkrete forslag kvalificeres i marts/april. Derefter bestemmes det yderligere behov for et supplerende prioriteringskatalog.

2. Som supplement hertil, udarbejder forvaltningen et prioriteringskatalog således at de samlede bidrag gør det muligt at udmønte reduktionen på 0,67 % af serviceudgifterne.

Fordelingen vil ske på baggrund af ”andel af serviceudgifterne”. Det betyder, at alle udvalg byder ind med samme procentvise andel. På den måde er puljen med til at fastholde balancen i den aktuelle politiske prioritering mellem områderne.

Prioriteringskatalog og forslag fra fagcheferne drøftes og prioriteres i fagudvalg på [adresse] og præsenteres på minibudgetseminaret ultimo juni.

Eventuelle ”lokale” fagudvalgsudfordringer håndteres inden for de enkelte udvalgs servicerammer

Har det enkelte fagudvalg et ønske om andre/yderligere udvidelser skal de finansieres inden for udvalgets eget område. Forslagene skal fremsendes og indgå i de samlede budgetdrøftelser.

Leonora Berg

Direktionen har prioriteret tværgående forslag på i alt 3,4 mio. kr., som vil blive præsenteret på minibudgetseminaret.

Som supplement hertil har Direktionen besluttet, at forvaltningen udarbejder et prioriteringskatalog på 9,0 mio. kr., som er fordelt forholdsmæssigt til de enkelte udvalg.

På Teknik- og Miljøudvalgets område udgør andelen i alt 0,751 mio. kr. Fordelt på politikområderne Teknik og Ejendomme 0,665 mio. kr. og Miljø 0,086 mio. kr.

Fagudvalgets opgave:

* Der er vedlagt forslag til reduktioner på 0,751 mio. kr. og forslag til udvidelser på 0,100 mio. kr. med tilsvarende forslag til finansiering indenfor udvalgets driftsramme, som drøftes og prioriteres på dette udvalgsmøde
* Udvalget skal endvidere drøfte eventuelle budgetudfordringer og tage stilling til, hvordan de kan håndteres indenfor udvalgets serviceramme.

Der afholdes minibudgetseminar, den 29. juni 2023 og budgetseminar, den 6. og 7. september 2023.

### Direktionen indstiller,

at forslag til reduktioner drøftes og prioriteres,

at forslag til udvidelser med forslag til finansiering drøftes og prioriteres, og

at sagen oversendes til [adresse].

### Beslutning

Sagen oversendes til minibudgetseminaret.